Quick Launch riba on tööriistariba, mille kaudu Sa saad kiiresti käivitada mingeid oma sagedasti kasutatavaid programme, avada dokumente või kaustasid. Siin klõpsad Sa vajaliku elemendi ikoonile/kiirkorraldusele (stardimenüü elemendi asemel) ja see riba on nagu mingi kompromiss Start menüü ja töölaua vahel, kustakaudu võib kiiresti midagi käivitada või avada.  Windows Vista setup programm installeerib vaikimisi ka Quick Launch tööriistariba ja varustab ta algul kahe kiirkorraldusega (väikese ikooniga): Show desktop ja Switch between windows (Lülita akende vahel ümber) kiirkorraldustega. Kui Sa klõpsad Show desktop ikoonile, siis minimeeritakse korraga kõik avatud aknad ja kui Sa klõpsad talle uuesti, siis avatakse kõik minimeeritud aknad. Kui Sa klõpsad Switch between windows ikoonile, siis aktiveeritakse Windows Flip 3D, juhul kui Sinu süsteem toetab ja jooksutab Vista Aero kasutajaliidest.  Windows Vista omab uut vahendit ka kiirkäivitusriba jaoks, nimelt on nüüd võimalus lisada programme antud ribale ka otse Start menüüst või siis Windows Explorer'i aknast. Et teha seda stardimenüü kaudu, klõpsa Start nupule, siis leia vajalik programm, tee sellel programminimel paremklõps ja vali kontekstmenüüst käsk Add to Quick Launch. Või tee siis avatud Windows Explorer'i aknas vajalikul programminimel paremklõps ja vali seesama Add to Quick Launch käsk. (Sama saab teha ka olemasolevate töölaua ikoonidega.)  Sa võid ka mitte-programmi kiirkorraldusi (näiteks kaustade või dokumentide kiirkorraldusi) lisada sinna Quick Launch ribale, selleks lohista nende kiirkorraldused oma töölaualt või siis Windows Explorerist sinna tööriistaribale.